Saint Kitts dan Nevis

Persekutuan Saint Cristopher dan Nevis ( atau nama pendeknya Saint Kitts dan Nevis ialah sebuah negara persekutuan yang terdiri daripada dua pulau dalam rantau Kepulauan Lindung Angin  Hindia Barat. Ia negara berdaulat terkecil di Amerika daripada segi keluasan dan populasi.

Ibu negara dan pusat pentadbiran kerajaan pusat adalah Basseterre yang terletak di bahagian pulau yang lebih besar iaitu Saint Kitts. Negeri yang lebih kecil iaitu Nevis terletak kira-kira 2 batu (3 km) ke tenggara Saint Kitts, di seberang terusan cetek yang dikenali sebagai "The Narrows".

Saint Kitts dan Nevis adalah di antara kepulauan Caribbean pertama yang diduduki oleh para peneroka Eropah. Saint Kitts menjadi rumah bagi koloni pertama Britain dan Perancis di Caribbean.

Penamaan
Saint Kitts dinamakan hasil penginggerisan nama  pada abad ke-17, "Cristóbal" pula nama setempat diberikan kepada Santo Christophorus, santo penaung pelayaran dan pengembaraan.

Nama "Nevis" datang dari Gunung Nevis, ia dinamakan Christopher Columbus melalui nama panjang yang pernah digunakan,  bererti "Si Perawan Salji" yang merujuk kepada suatu keajaiban luar biasa dicatat pada abad ke-4 di mana salji turun di Bukit Esquilinus, Roma; rupa gunung Nevis yang dilitupi awan tebal pada ketika pelayaran Columbus barangkali mengingatkan beliau kepada kejadian tersebut.

Sejarah 

Saint Kitts dan Nevis mendapat kemerdekaan pada 19 September 1983. Pihak negara bersetuju untuk mengekalkan negara dalam Komanwel dan mengiktiraf Raja Charles III sebagai ketua negara yang diwakili oleh seorang Gabenor-Jeneral.

Geografi 

Saint Kitts dan Nevis terletak di Kepulauan Lindung Angin yang menjadi sebahagian daripada Antillen Kecil. Negara ini terdiri dari dua pulau utama, Saint Kitts dan Nevis yang dipisahkan sejauh 3 km oleh Selat Narrows atau The Narrows. Kedua-duanya berasal daripada aktiviti gunung berapi, dengan puncak-puncak pusat yang besar di dalam hutan hujan tropika. Ada banyak sungai yang turun dari pergunungan di kedua-dua pulau yang menyediakan air bagi penduduk setempat. 

Saint Kitts terdiri daripada beberapa barisan pergunungan di tengah pulau yang menempatkan puncak tertinggi negara, Gunung Liamuiga yang berketinggian 1,156 meter. Pantai timur pulau menempatkan Bukit Kanada dan Bukit Conaree. Pulau menyempit di bahagian tenggara lalu membentuk semenanjung dengan badan air terbesar, Tasik Great Salt. Nevis, pulau yang lebih kecil daripada Saint Kitts dan agak berbentuk bulat, didominasi oleh Puncak Nevis dengan ketinggian 985 meter.

Iklim 
Saint Kitts memiliki iklim savana tropika manakala Nevis memiliki iklim monsun tropika. Julat suhu tahunan negara adalah kecil, iaitu daripada 23.9 °C ke 26.6 °C Taburan hujan tahunan purata ialah 2,400 milimeter.

Politik 

Saint Kitts dan Nevis ialah sebuah negara Alam Komanwel yang mengiktiraf Charles III sebagai ketua negara dengan gelaran Raja Saint Kitts dan Nevis. Raja diwakili oleh seorang Gabenor-Jeneral yang membantu Perdana Menteri. Parlimen negara ialah parlimen satu dewan, iaitu Perhimpunan Kebangsaan.

Pembahagian pentadbiran 
Negara ini dibahagikan kepada 14 buah kariah, iaitu sembilan buah kariah di Saint Kitts dan lima lagi di Nevis.

Demografi 

Anggaran jumlah penduduk negara setakat 2019 ialah 53,000 orang, dan jumlah ini adalah lebih kurang sama sejak bertahun-tahun. Emigrasi dari Saint Kitts dan Nevis adalah ketara. Kebanyakan rakyat negara (92.5%) adalah berketurunan Afro-Caribbean.

Lihat juga 
 Senarai negara

Rujukan 

Negara dan wilayah berbahasa Inggeris
Demokrasi liberal